Mitä ovat analoginen ja digitaalinen video ja mitkä ovat niiden erot? ... (2 vastausta) - AfterDawnin vastaukset
AfterDawn > Mitä ovat analoginen ja digitaalinen video ja mitkä ovat niiden erot? ...
Mitä ovat analoginen ja digitaalinen video ja mitkä ovat niiden erot? Tiedän vain sen, että HDMI on digitaalinen ja SCART analoginen?
Tämä on minua usein mietittänyt..
analoginen video digitaalinen video
Kysyjä: Krisu97, 4.5.2011 15:10
Ensimmäinen muistisääntö: analoginen on mekaaninen/sähköinen ja digitaalinen numeerinen siirtotapa. Analoginen tarkoittaa esim. sitä, että tallennat ääntä paperille siten, että paperia vieritetään ja samalla jokin neula värähtelee äänesi mukaan. Pohjimmiltaan ääni on ilman värähtelyä, jonka taltiointiin tarvitaan aina analogisia menetelmiä. Analoginen video lähti aikanaan liikkeelle ensin filmin ja sittemmin magneettinauhojen kautta, joissa videon tallennus perustui mutkikkaaseen taajuusmodulointiin. Yhteistä äänentallennukseen on, että kaikki analogiset menetelmät tallentavat taajuuksien spektrin (johon valo ja väritkin kuuluvat) sellaisenaan.
HDMI-liitin ja esim. videopelit ovat alun pitäenkin digitaalisia, mutta maailma, jonka pohjalta niihin on saatu inspiraatiota, on aina analoginen.
Esim. digikameralla kuvattu video on pitkälle kehittynyt numeerinen jäljitys siitä valosta, jota kamera on ottanut vastaan. Kameran ”näkemä” valo muunnetaan pikseleiksi ja väriarvoiksi sen kennossa aina, kun sillä otetaan kuvia tai videokuvaa. Numeerista jäljennöstä voidaan käytännössä kopioida rajattomasti laadun kärsimättä. Toisin on analogisen siirtotavan laita, jossa esim. saman videon kopioiminen kasetilta toiseen heikentää laatua, kun kukin kopio lisää kuvaan omia häiriöitään.
Vaikka käytännössä digitaalinen onkin ”luonnoton” analogiseen verrattuna, sen koettu parempi laatu perustuu siihen, että analogisesta signaalista kyetään ottamaan niin paljon näytteitä, etteivät korvat ja silmät enää erota yksittäisiä bittejä. Tämän pisteen saavutettuaan on digitaalinen video päässyt kunnolla oikeuksiinsa, poistaen analogiseen editointiin liittyneet häiriöt. Näin ollen todellisuuden ”näytteistäminen” eli digitointi on ajan mittaan tullut kustannustehokkaammaksi kuin se, että yhä kehitettäisiin videoformaatteja analogisuuden ehdoilla.
26.6.2015 02:16
c_c_c (174)
4.5.2011 17:05